Katkend raamatust “Minu turbani saladus”
#000000
Tõestisündinud lugu afgaani tüdrukust, kes vedas ninapidi ja võitis Talibani režiimi.
#000001
„Minu turbani saladus“ võitis hispaania keeles ilmumise järel paljude lugejate südamed ja pälvis samal aastal katalaanikeelsele romaanile antava Prudenci Bertrana kirjandusauhinna.
#000002
Kuulsin, kuidas isa ja Amin, kes teineteist juba ammu teadsid, meenutasid, et juba kolm aastat oli möödas sellest ajast, mil mudžahiidid olid Afganistanist välja ajanud riiki kümme aastat okupeerinud nõukogude sõjaväe. Aga rahu tagamise asemel olid nad algatanud kodusõja. Isa ütles, et ainus, mis oli neid liitnud, oli eesmärk sissetungijatest vabaneda, ning nüüd olid nad omavahel vaenujalal, sest igaüks nende liidritest tahtis riiki oma võimu alla saada.
#000003
„Nad lammutavad Kabuli maatasa, nad teevad selle pihuks ja põrmuks,“ kaebas Amin. „Mu õde ja õemees on juba Pakistanis, sest neid ei hoidnud siin enam miski kinni, ja nad ütlesid, et ei taha näha, kuidas nende lapsed ära tapetakse või nad nälga surevad. Nad läksid ära päev pärast seda, kui olid näinud, kuidas nende elupõlised naabrid nende maja ees mingi tühiasja pärast ära tapeti. Ja Ghulam, ma ütlen sulle nagu mees mehele,“ lisas mu isa sõber, keda ma polnud kunagi nii mornina näinud, „vaatame tõele näkku, pommid jõuavad varsti siia.“
#000004
Heitsin isale pilgu ja ootasin, et ta ütleks: „No kuule, Amin, ära liialda!“ või midagi sellist, kuid isa jäi uuesti vait ja sulges noogutades silmad.
#000005
Alguses võtsid meid enda juurde kõik need sõbrad ja sugulased, kes olid tihti meie pool käinud. Kuid sõda ajas inimesed tasapisi laiali ja ajapikku jäime järjest rohkem üksi. Kaupmehed ei pannud mu isa tarvis enam kõrvale kõige hõrgumat lambaliha ja reeded olid rõsketes varjendites nukrad. Selle masenduse pärast jäi mu emal kinni piim, millega ta oli mu noorimat õde toitnud.
#000007
Katsusime kõigest hoolimata pidada au sees häid kombeid ja võimaluse korral kutsusime reedeti, kui pommitajad olid linnaosast eemaldunud, inimesi külla. Naised rääkisid, kui ebamugav oli burka, riietusese, mida nad polnud kunagi varem kandnud.
#000009
See polnud siis veel kohustuslik, aga paljud võtsid selle omaks vabatahtlikult või pigem sellepärast, et naisi ähvardavate ohtude valguses käskis seda teha nende abikaasa. Inimröövid ja vägistamised olid sel ajal sagedased ja naised hakkasid enda kaitsmiseks end katma. Mu emal ei jäänud muud üle, kui hakata kapis seisnud seelikuid – millest mõned olid väga lühikesed –, sukkpükse, lühikese varrukaga pluuse ja jakke kaltsudena kasutama. Ta pidi rätiku, mida talle oli meeldinud peavõruna kanda, lahti tegema, et katta täielikult oma juuksed, kui ta ilma burkata väljas käis.
#000010
Keegi peale meie ei näinud teda enam kahe pika patsiga, mille üle ta nii uhke oli.
#000011
Niimoodi möödus mitu kuud, kuni jõudis kätte õhtu, mil pärast rahulikku õhtusööki tädi Shobobo ja isa nõbude seltsis ütles ema, et ta läheb komme tooma. Siirdusin kööki talle järele,
aga siis tuli mulle meelde, et Zelmai oli uusi koomikseid ostnud ja otsustasin tuppa neid lehitsema mina.
Järsku lendas kõik õhku. Ja saabus öö.
Mu ema karjub, tõmmates värisevate kätega eemale minu peale kukkunud krohvi- ja betoonitükke. Tema kabuhirmul pilk otsib mu kaheksa-aastaselt kehalt elumärki.
#000012
Majja on kukkunud pomm. Ema viskub oma kehaga summutama leeke, mis põletavad minu oma, ja üritab kallistusega mulle elu sisse puhuda. Ta ei pane tähele, et ka tema ise saab
kõrvetada, et ta on suur ja kohmakas naine, ta ei tee välja suitsust ega rusudest ja tõmbab mind endale sülle, kibekiiresti välja paigast, mis oleks võinud mu enda alla matta. Alles siis, kui ta
on näinud, et olen välja saanud, ja veendunud, et ma veel hingan, raugeb tema jaks. Ta hakkab kontrollimatult värisema ja kordab ühtesoodu mu nime: „Nadia, Nadia, Nadia.“
#000013
See on viimane kord, kui mu ema mind meie Kabuli kodus Nadiaks kutsub. Kui me endale uue kodu leiame, on minust saanud perekonnapea.
#000014
Nadia Ghulam “Minu turbani saladus”
#000015
Oma tumeda turbani varjus viib ta mošees läbi hommikupalvust. Seda noormeest austatakse ja kuulatakse tähelepanelikult, kuigi ta ei ole muljetavaldavat kasvu ja tema hääl kõlab avaras ruumis hapralt. Ta on hea moslem, teistele eeskujuks. Oma turbani varjus hoiab ta aga oma sõprade ja naabrite eest suurt saladust: ta ei ole mitte noor ja ambitsioonikas mees, vaid tütarlaps, kes võpatab iga kord, kui Talibani sõdurid talle lähenevad. Kui kaua suudab ta end veel varjata?
#000016
View all posts by Rahva Raamat
#000017